**Прв јавен состанок на Агенцијата за аудио и аудиовизуелни медиумски услуги за 2023**

**Добиени ставови и мислења од присутните учесници**

**28.03.2023 година**

Првиот јавен состанок на Агенцијата за аудио и аудиовизуелни медиумски услуги се одржа на 28 март 2023 година, со почеток во 12 часот.

Воведно обраќање имаше директорот на Агенцијата, д-р Зоран Трајчевски, кој ги презентираше активностите од изминатиот квартал, спроведени согласно Годишната програма за работа на Агенцијата.

Покрај реализираните активности на Агенцијата за првиот квартал од оваa година, беа презентирани и наодите од Aнализата на родовите прашања и начинот на прикажување и претставување на жените и на мажите во забавните програми на радиодифузерите во 2022 година.

На крајот на состанокот беше отворена панел дискусија, на која присутните учесници имаа можност да постават прашања и да дадaт свои коментари.

**Панел дискусија:**

***м-р Сашо Богдановски, раководител на Одделението за човекови права и медиумска писменост во АВМУ*** даде вовед во панел дискусијатапосочувајќи декаод сето тоа што е досега објавувано како новинарски текстови на тема родот и медиумското известување, најмногу стереотипи биле забележани во забавните програми. Оттаму и идејата за да се направи анализа на родовите прашања во забавните програми на националните терестријални телевизии. Додаде дека ваков тип на истражувања Агенцијата спроведува од 2012 година. За оваа година се планира да се направи посебна анализа која ќе се однесува на известувањето за родовобазираното насилство, согласно обврските од Националната стратегија за елиминирање на родовобазираното насилство.

***д-р Зоран Трајчевски, директор на АВМУ,*** додаде дека по завршувањето на состанокот Анализата на родовите прашања и начинот на прикажување и претставување на жените и на мажите во забавните програми на радиодифузерите во 2022 година ќе биде достапна на веб страната на Агенцијата и таму ќе можат да се видат подетални податоци.

***Огнен Јаневски, од ТВ 24 Вести*** изрази благодарност за изработената анализа и постави прашање во однос на тоа дали Институтот за општествени и хуманистички науки при изработка на анализата внимавал дали се користи родово сензитивен јазик во изразите на говорниците, односно дали се користат термините жена гениколог, жена анестезиолог, дали за оваа анализа е направена консултација со Институтот за македонски јазик и катедрата за македонски јазик и зошто се дава предлог за работа со уредници и обуки со уредници/уреднички на телевизиите имајќи предвид дека такви обуки се правени во телевизиите години наназад, но сепак нема никаков резултат. Предлогот за обуки за водители и водителки го поддржа, особено кога се тие точно скицирани за одредена емисија и уредувачка политика на секоја телевизија.

***д-р Викторија Боровска од Институтот за општествени и хуманистички науки*** посочи дека користењето на именките во машки и женски род, како и функциите, беа користени во анализата меѓутоа во емисиите најчесто се користеа именки од машки род, а ретко се користеше сензитивен говор, односно користење на именки од женски род. Додаде дека при изработката на оваа анализа не е направена соработка со Институтот за македонски јазик, додека во поглед на предлогот за обука на уредници и уреднички, тој е донесен во консултација со АВМУ, бидејќи уредниците се тие кои ја имаат „моќта“ во телевизиите, за да одлучуваат за некои работи и заради тоа е важно тие лица да бидат вклучени во обуките.

***Зоран Фиданоски, член на Советот на АВМУ,*** посочи дека неопходно е медиумите во своите редакции да имаат лектор и ја поддржа идејата за идна соработка со Институтот за македонски јазик и катедрата за македонски јазик за сите недоумици да бидат отстранети.

***м-р Марина Трајкова од******Одделението за човекови права и медиумска писменост во АВМУ,*** се надоврза во врска со користењето родово сензитивен јазик во програмите и посочи дека изминатите десет години во сите анализи кои ги работи АВМУ истото се анализира. Дополни дека во првите години од изработувањето на анализите беше констатирано дека во дневно информативните програми многу помалку се користат именки од женски род, додека последниве години во дневно информативните програми анализите покажуваат дека почнува да се користи родово сензитивен јазик при употребата на термините, министерка, пратеничка и сл.

***д-р Гордана Силјановска Давкова, пратеничка во Собранието на РСМ*** дополни дека е многу важна соработката со уредниците и уредничките и искажа мислење дека во емисиите од областа на културата доминираат жени, бидејќи најдобрите емисии од доменот на културата се направени од жени. Спомена дека е најважно, ако се живее во ера на видеократија и спектакл демократија, да се најде нешто добро и да се искористи за да може точно да се промовира родовата сензитивност во перцепцијата на нештата. Додаде дека затоа во дијалозите со уредниците и уредничките особено треба да се обрне внимание на отсуството на креирање или помагање да се согледа рамноправноста, статусот и улогата на родово маргинализираните категории, бидејќи кога како пратеници реализираат средби со претставници на ЛГБТИ заедницата токму тоа се забележува. Посочи дека многу треба да се работи на ова поле, дури и во политичката сфера, како што е примерот што досега немало претседателка на Собранието, претседателка на државата, народна правобранителка и сл. Секој треба да тргне од средината во која што работи за да се има еден социјален мозаик, како на пример и од родовата застапеност во составот на Советот на АВМУ. Добро е што како примерок за анализа се земени забавните програми на телевизиите, бидејќи во таков формат на програми, лицата се многу послободни во говорот, отколку кога се работи за информативните програми.

***д-р Зоран Трајчевски***, ***директор на АВМУ,*** додаде дека составот на Советот на Агенцијата е таков каков што е, но бројот на раководителки во однос на раководители во АВМУ е многу поголем, и бројот на вработени жени во Агенцијата е поголем отколку на мажи.

***м-р Сашо Богдановски, раководител на Одделението за човекови права и медиумска писменост во АВМУ*** се заблагодари за присуството на пратеничката д-р Гордана Силјановска Давкова која е и претседателка на Комисијата за еднакви можности на мажите и жените во Собранието на РСМ. Додаде дека анализа на играната програма не била вклучена во одбраниот примерок, инаку би можело да се добијат подраматични резултати во однос на застапените родови стереотипи во тој вид на програма.

**Прилог:**

**Листа на присутни учесници на јавниот состанок**

|  |  |  |
| --- | --- | --- |
| **Листа на присутни учесници на прв јавен состанок за 2023** | | |
| **Бр.** | **Име и презиме** | **Институција** |
| 1 | д-р Зоран Трајчевски | **Агенција за аудио и аудиовизуелни медиумски услуги** |
| 2 | Зоран Фиданоски |
| 3 | д-р Ивана Стојановска |
| 4 | Димитар Тануров |
| 5 | м-р Арбен Саити |
| 6 | Горан Радуновиќ |
| 7 | Цветанка Митревска |
| 8 | м-р Магдалена Д. Довлева |
| 9 | м-р Сашо Богдановски |
| 10 | м-р Теодора Ристовска |
| 11 | м-р Сања Филиповска |
| 12 | Весна Симоновска |
| 13 | м-р Марина Трајкова |
| 14 | м-р Виктор Стојанов |
| 15 | м-р Билјана П. Парлеева |
| 16 | Катерина Доневска |
| 17 | м-р Ивона Мифушева |
| 18 | д-р Андриана Скерлев Чакар |
| 19 | м-р Аргент Џелили |
| 20 | Христијан Трајчевски |
| 21 | Андриана Петрушевска |
| 22 | Нермин Кастрати |
| 23 | Гордана Силјановска Давкова | Собрание на РСМ |
| 24 | Огнен Јаневски | ТВ 24 Вести |
| 25 | Дејан Геоѓиевски | ЦРМ |
| 26 | Викторија Боровска | Институт за општествени и хуманистички науки |
| 27 | Калина Лечевска | Институт за општествени и хуманистички науки |
| 28 | Александра Бубевска | Хелсиншки комитет |
| 29 | Тамара Манческа | Реактор |
| 30 | Елена Ристовска | UN Woman |
| 31 | Ирена Лукровска | UN Woman |